Kalz eus an dañsoù céilí-se n'int ket dañsoù hengounel koulskoude. Savet int bet n'eus ket pell zo, gant ar youl fraezh alies da gemer lec'h ar pevarigoù dañset en Iwerzhon. Sellet e veze ouzh ar re-mañ diwezhañ evel dañsoù estren gant ul lodenn vras eus an emsav sevenadurel broadelour iwerzhonat, abalamour ma oant bet degaset eus an douar-bras e lec'h ma oant bet diouzh ar c'hiz e penn kentañ an XIXved kantved.